

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO PERDAVIMO

2020 m. balandžio 21 d. Nr. P13-42

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsniu ir įgyvendindamas Valstybės turto perdavimo valdyti, naudoti ir disponuoti juo patikėjimo teise tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl Valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“,

p e r d u o d u Tytuvėnų regioninio parko direkcijai valdyti, naudoti ir disponuoti patikėjimo teise valstybei nuosavybės teise priklausantį ir šiuo metu valstybės įmonės Turto banko patikėjimo teise valdomą nekilnojamąjį turtą – administracinį pastatą (pažymėjimas plane – 1B2p, unikalus numeris – 5499-0002-7010, bendras plotas – 614,77 kv. m, likutinė vertė 2020 m. balandžio 30 d. – 512 529,75 euro (penki šimtai dvylika tūkstančių penki šimtai dvidešimt devyni eurai septyniasdešimt penki centai) (iš jų: Valstybės biudžeto lėšos – 76879,54 Eur; ES lėšos – 435650,21 Eur), kitus inžinerinius statinius – kiemo aikštelę (pažymėjimas plane – b, unikalus numeris – 4400-1949-8880, likutinė vertė 2020 m. balandžio 30 d. – 29278,87 euro (dvidešimt devyni tūkstančiai du šimtai septyniasdešimt aštuoni eurai aštuoniasdešimt septyni centai) (iš jų: Valstybės biudžeto lėšos – 4391,85 Eur; ES lėšos – 24887,02 Eur)), esantį Kelmės r., Tytuvėnų m., Miško g. 3.

Generalinis direktorius Mindaugas Sinkevičius

Parengė

Arūnas Sprainaitis